Two Oaks Bed and Breakfast | LekkeSlaap
Two Oaks bied B&B- of selfsorgverblyf op 'n perseel van 1500 m² in Somerset-Wes. Dit is naby Kaapstad Internasionale Lughawe, Tafelberg, Kaappunt, Hermanus se walvisse en Valsbaai, en is 10 minute van die Kaapse Wynlande af.
Two Oaks bied verblyf in 12 kamers: Dit sluit standaardkamers met en suite-badkamers en "deluxe"-kamers met 'n volledige kombuis, privaat sitkamer en aparte en suite-slaapkamer in. 2 van die kamers is op 'n privaat sondek met 'n uitsig oor die see en op die berge. Al die kamers is apart van die hoofhuis met privaat ingange en is deur Marianne Ries, 'n gekwalifiseerde binnenshuise versierder, ingerig.
Die kamers kan vir selfsorgverblyf of op 'n B&B-basis bespreek word.
Al die kamers word daagliks skoongemaak. WiFi is beskikbaar. Veilige parkeerplek word voorsien. Daar is braaigeriewe vir 20 gaste.